L'acreditació es porta a terme mitjançant l'examen i el judici sobre la documentació presentada pels sol·licitants, per comissions compostes per almenys set professores i professors de reconegut prestigi docent i investigador contrastat que pertanyen als cossos de funcionaris docents universitaris.
Tals professors han de ser catedràtics per a l'acreditació al cos de catedràtics d'universitat, i catedràtics i professors titulars per a l'acreditació al cos de professors titulars d'universitat.
Igualment, tinguin o no una relació de serveis amb la Universitat i amb independència del tipus de relació, poden formar part d'aquestes comissions experts espanyols, així com fins a un màxim de dos experts nacionals d'altres estats membres de la Unió Europea o estrangers.
Aquests experts poden ser considerats professionals de reconegut prestigi científic o tècnic.
Els currículums dels membres de les comissions d'acreditació es fan públics després del seu nomenament.
Per reglament s'estableix la composició de les comissions que regula aquest apartat, la forma de determinació dels seus components, així com el seu procediment d'actuació i els terminis per emetre resolució.
En tot cas, s'ajusta als principis d'imparcialitat i professionalitat dels seus membres, i s'ha de procurar una composició equilibrada entre dones i homes, llevat que no sigui possible per raons fundades i objectives, degudament motivades.
L'acreditació es porta a terme mitjançant l'examen i el judici sobre la documentació presentada pels sol·licitants, per comissions compostes per almenys set professores i professors de reconegut prestigi docent i investigador contrastat que pertanyin als cossos de funcionaris docents universitaris.
Aquests professors han de ser catedràtics per a l'acreditació al cos de catedràtics d'universitat, i catedràtics i professors titulars per a l'acreditació al cos de professors titulars d'universitat.
Igualment, poden formar part d'aquestes comissions experts de reconegut prestigi internacional o que pertanyin a centres públics de recerca.
Els currículums dels membres de les comissions d'acreditació s'han de fer públics després del seu nomenament.
Per reglament, s'ha d'establir la composició de les comissions regulades en aquest apartat, la forma de determinació dels seus components, així com el seu procediment d'actuació i els terminis per resoldre.
En tot cas, s'ha d'ajustar als principis d'imparcialitat i professionalitat dels seus membres, procurant una composició equilibrada entre dones i homes, llevat que no sigui possible per raons fonamentades i objectives, degudament motivades.
El procediment d'accés a cossos de funcionaris docents universitaris segueix el sistema d'habilitació nacional prèvia.
La defineixen la categoria del cos i l'àrea de coneixement.
El Govern regula el sistema d'habilitació, amb l'informe previ del Consell de Coordinació Universitària.
L'habilitació faculta per concórrer a concursos d'accés a cossos de funcionaris docents universitaris.
Una vegada el candidat habilitat hagi estat seleccionat per una universitat pública en el concurs d'accés corresponent, se li hagi conferit el nomenament oportú i hagi pres possessió de la plaça, adquireix la condició de funcionari de carrera del cos docent universitari de què es tracti, amb els drets i els deures que li són propis.
La convocatòria de proves d'habilitació la fa el Consell de Coordinació Universitària i es publica en el Butlletí Oficial de l'Estat.
Les proves d'habilitació són públiques i cada una d'aquestes és eliminatòria.
Les proves d'habilitació les jutgen comissions compostes per set professors de l'àrea de coneixement corresponent o, si s'escau, afins, tots ells pertanyents al cos de funcionaris docents universitaris de l'habilitació de què es tracti, o de cossos docents universitaris de les mateixes categories o superiors.
En el cas que els membres d'aquestes comissions siguin professors titulars d'escoles universitàries, catedràtics d'escoles universitàries o professors titulars d'universitat han de tenir, com a mínim, el reconeixement d'un període d'activitat investigadora d'acord amb les previsions del Reial decret 1086/1989, de 28 d'agost, de retribucions del professorat universitari, o la norma que el substitueixi, i de dos dels períodes esmentats si es tracta de catedràtics d'universitat.
Els membres de les comissions d'habilitació són elegits per sorteig públic dut a terme pel Consell de Coordinació Universitària i segons el procediment que el Govern estableixi reglamentàriament.
N'és el president el catedràtic d'universitat amb més antiguitat o, si s'escau, el professor titular d'universitat o el catedràtic d'escoles universitàries amb més antiguitat.
Les proves es fan a la universitat d'adscripció del president.
En aquestes comissions d'habilitació, un dels membres pot ser funcionari científic i investigador pertanyent a les escales del Consell Superior d'Investigacions Científiques, d'acord amb la disposició addicional vint-i-sisena.
Les comissions, finalitzades les proves, eleven propostes vinculants al Consell de Coordinació Universitària, que habilita els candidats.